**Ministru kabineta noteikumu projekta**

**„Paula Stradiņa Medicīnas vēstures muzeja maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Paula Stradiņa Medicīnas vēstures muzeja maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu.  Ministru kabineta 2017.gada 25.maija Nr.258 “Par Paula Stradiņa Medicīnas vēstures muzeja reorganizāciju un tās struktūrvienības – filiāles “Jēkaba Prīmaņa Anatomijas muzejs” nodošanu Rīgas stradiņa universitātei”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik maksu par Paula Stradiņa Medicīnas vēstures muzeja (turpmāk - Muzejs) sniegtajiem maksas pakalpojumiem nosaka Ministru kabineta 2013.gada 10.septembra noteikumi Nr. 808 „Paula Stradiņa Medicīnas vēstures muzeja maksas pakalpojumu cenrādis”.  Ņemot vērā, ka ar 2017.gada 1.jūliju Paula Stradiņa Medicīnas vēstures muzeja filiāle “Jēkaba Prīmaņa Anatomijas muzejs” tiek nodota Rīgas Stradiņa universitātei, ir nepieciešams izstrādāt Ministru kabineta noteikumu „Paula Stradiņa Medicīnas vēstures muzeja maksas pakalpojumu cenrādis” projektu, kur izslēgta informācija par muzeja filiāles “Jēkaba Prīmaņa Anatomijas muzejs” maksas pakalpojumu cenām.  Līdz ar Latvijas pāreju uz *euro* valūtu, muzeja pakalpojumu cenas tika pārrēķinātas pēc lata maiņas kursa. Tā rezultātā šī brīža cenas muzeja apmeklētājos rada neizpratni un neapmierinātību. Lai uzlabotu muzeja pakalpojumu kvalitāti, Projekts, izvērtējot pakalpojuma sabiedrisko nozīmīgumu, paredz līdzsvarotu maksas pakalpojumu cenu noapaļojumu atsevišķiem pakalpojumiem cenu palielinot, bet citiem samazinot.  Lai muzeja resorā līdzsvarotu cenu un piedāvājumu, kā arī nodrošinātu muzeja saimniecisko darbību veiktas cenu korekcijas šādām pozīcijām:   |  |  | | --- | --- | | **N.P.K.** | **Pakalpojuma veids** | | 1. | Muzeja pastāvīgo ekspozīciju un izstāžu apskate | | 1.1. | Pastāvīgās ekspozīcijas un izstāžu apskate Paula Stradiņa Medicīnas vēstures muzejā | | 1.1.1. | Pastāvīgās ekspozīcijas apskate | | 1.1.1.2. | studentiem, pensionāriem | | 1.1.1.3. | pieaugušajiem | | 1.1.2. | Izglītojošās izstādes apskate | | 1.1.2.2. | studentiem, pensionāriem | | 1.1.2.3. | pieaugušajiem | | 1.1.3. | Pārējo izstāžu apskate | | 1.1.3.1. | izglītojamiem | | 1.1.3.2. | studentiem, pensionāriem | | 1.1.3.3. | pieaugušajiem |   Ņemot vērā to, ka speciālās izstādes nav iekļautas apvienotajā biļetē. Lai veicinātu to apskati kopā ar apvienoto biļeti cena ir samazināta atbilstoši citu valsts muzeju piedāvājumam:   |  |  | | --- | --- | | **N.P.K.** | **Pakalpojuma veids** | | 1. | Muzeja pastāvīgo ekspozīciju un izstāžu apskate | | 1.1. | Pastāvīgās ekspozīcijas un izstāžu apskate Paula Stradiņa Medicīnas vēstures muzejā | | 1.1.4. | Speciālās izstādes (ar ievērojamām materiālajām izmaksām) apskate | | 1.1.4.1. | izglītojamiem | | 1.1.4.2. | studentiem, pensionāriem | | 1.1.4.3. | pieaugušajiem |   Ņemot vērā pieaugušās uzturēšanas izmaksas cena ir celta Nr.1.1.5. pakalpojumam “Ģimenes biļete” (1-2 pieaugušie un 1 un vairāk skolas vecuma bērnu).  No muzeja kases aparāta tika veikta statistiskā uzskaite par apmeklētāju kategorijām atbilstoši pašreizējiem biļešu veidiem. Dotie procenti aprēķināti, izmantojot 2016.gada maksas apmeklētāju rādītājus, netika ņemts vērā bezmaksas apmeklējums, piemēram, pirmsskolas vecuma bērni u.c., kas paredzēti jaunajā maksas pakalpojumu cenrādī. Procenti aprēķināti, kā attiecība starp attiecīgajā kategorijā muzeja pamatekspozīciju un izstādes apmeklējušo skaitu. Kā liecina apmeklējumu statistikas analīze 2016.gadā:  • 8664 skolēni (izglītojamie) apmeklējuši muzeja pamatekspozīciju, no tiem izstādes ir apmeklējuši 1552 skolēni izglītojamo grupā (pašreizējā cena —EUR 1,7), apvienotu apmeklējumu izvēlas tikai 18 %;  • 1455 studenti apmeklējuši muzeja pamatekspozīciju, no tiem izstādes ir apmeklējuši 940 studentu grupā (pašreizējā cena —EUR 3,27) — apvienotu apmeklējumu izvēlas 65 %;  • 772 seniori apmeklējuši muzeja pamatekspozīciju, no tiem izstādes ir apmeklējuši 345 senioru grupā (pašreizējā cena —EUR 3,27)— apvienotu apmeklējumu izvēlas 45 %;  • 5894 pieaugušie apmeklējuši muzeja pamatekspozīciju, no tiem izstādes ir apmeklējuši 3454 pieaugušo izmantojuši iespēju iegādāties pilno biļete (pieaugušie; pašreizējā cena —EUR 5,69) — apvienotu apmeklējumu izvēlas 59 %.  Kā rezultātā jaunajā maksas pakalpojumu cenrādī ir iestrādātas jaunas pozīcijas, kas veicinās muzeja kompleksu apskati:   |  |  | | --- | --- | | **N.P.K.** | **Pakalpojuma veids** | | 1. | Muzeja pastāvīgo ekspozīciju un izstāžu apskate | | 1.1. | Pastāvīgās ekspozīcijas un izstāžu apskate Paula Stradiņa Medicīnas vēstures muzejā | | 1.1.6. | Apvienotā biļete pastāvīgās ekspozīcijas, izglītojošo izstāžu un pārējo izstāžu apskatei | | 1.1.6.1. | izglītojamiem | | 1.1.6.2. | studentiem, pensionāriem | | 1.1.6.3. | pieaugušajiem |   Tāpat ekspozīcijas apskatei pievienota izstādes apskate, attiecīgi veicot cenu korekciju:   |  |  | | --- | --- | | **N.P.K.** | **Pakalpojuma veids** | | 1. | Muzeja pastāvīgo ekspozīciju un izstāžu apskate | | 1.2. | Pastāvīgās ekspozīcijas un izstāžu apskate Paula Stradiņa Medicīnas vēstures muzeja filiālē Farmācijas muzejs | | 1.2.1. | izglītojamiem | | 1.2.2. | studentiem, pensionāriem | | 1.2.3. | pieaugušajiem |   Ņemot vērā to, ka muzeja Profesora Aleksandra Bieziņa muzeja filiāles apmeklētāju lielākā daļa ir vietējie iedzīvotāji, tādēļ, lai palielinātu muzeja pieejamību vietējiem iedzīvotājiem arī ar zemākiem ienākumiem tika veikta cenas korekcija:   |  |  | | --- | --- | | **N.P.K.** | **Pakalpojuma veids** | | 1. | Muzeja pastāvīgo ekspozīciju un izstāžu apskate | | 1.3. | Pastāvīgās ekspozīcijas un izstāžu apskate Paula Stradiņa Medicīnas vēstures muzeja filiālē Profesora Aleksandra Bieziņa muzejs | | 1.3.1. | izglītojamiem | | 1.3.2. | studentiem, pensionāriem | | 1.3.3. | pieaugušajiem |   Paula Stradiņa Medicīnas vēstures muzejā pakalpojuma cena līdzsvarota ar citu atbilstošu valsts muzeja piedāvājumu. Ekskursijas laiks jaunajā cenā pieaugs līdz reālajam laikam no iepriekšējā cenā paredzētajām 45 minūtēm uz 1 stundu, atsevišķiem pakalpojumiem pat līdz 1,5 stundai:   |  |  | | --- | --- | | **N.P.K.** | **Pakalpojuma veids** | | 2. | Gida pakalpojumi (grupā ne vairāk par 25 personām) | | 2.1. | Paula Stradiņa Medicīnas vēstures muzejā | | 2.1.1. | latviešu valodā izglītojamiem | | 2.1.2. | latviešu valodā studentiem, pensionāriem | | 2.1.3. | latviešu valodā pieaugušajiem | | 2.1.4. | krievu valodā izglītojamiem | | 2.1.5. | svešvalodā (izņemot krievu valodā izglītojamiem) visiem apmeklētājiem |   Interaktīvām ekskursijām jaunajā cenā ir palielināts ekskursijas laiks:   |  |  | | --- | --- | | **N.P.K.** | **Pakalpojuma veids** | | 2. | Gida pakalpojumi (grupā ne vairāk par 25 personām) | | 2.1. | Paula Stradiņa Medicīnas vēstures muzejā | | 2.1.6. | interaktīva ekskursija skolēnu grupai | | 2.1.7. | interaktīva ekskursija studentiem, pensionāriem pieaugušajiem |   Paula Stradiņa Medicīnas vēstures muzeja filiālē Farmācijas muzejā ekskursija papildināta ar stāstījumu par izstādi:   |  |  | | --- | --- | | **N.P.K.** | **Pakalpojuma veids** | | 2. | Gida pakalpojumi (grupā ne vairāk par 25 personām) | | 2.2. | Paula Stradiņa Medicīnas vēstures muzeja filiālē Farmācijas muzejā | | 2.2.1. | latviešu valodā izglītojamiem | | 2.2.2. | latviešu valodā studentiem, pensionāriem | | 2.2.3. | latviešu valodā pieaugušajiem | | 2.2.4. | krievu valodā izglītojamiem | | 2.2.5. | svešvalodā (izņemot krievu valodā izglītojamiem) visiem apmeklētājiem |   Paula Stradiņa Medicīnas vēstures muzeja filiālē Profesora Aleksandra Bieziņa muzejā gida pakalpojumiem ir cenas pieaugums, lai muzeja resorā līdzsvarotu piedāvājumu:   |  |  | | --- | --- | | **N.P.K.** | **Pakalpojuma veids** | | 2. | Gida pakalpojumi (grupā ne vairāk par 25 personām) | | 2.3. | Paula Stradiņa Medicīnas vēstures muzeja filiālē Profesora Aleksandra Bieziņa muzejā | | 2.3.1. | latviešu valodā izglītojamiem, studentiem, pensionāriem | | 2.3.2. | latviešu valodā pieaugušajiem | | 2.3.3. | krievu valodā izglītojamiem | | 2.3.4. | svešvalodā (izņemot krievu valodā izglītojamiem) visiem apmeklētājiem |   Muzeja pedagoģisko un kultūrizglītojošo programmu vadīšana Paula Stradiņa Medicīnas vēstures muzejā pakalpojumam Nr. 3.1.1. muzeja pedagoģiskā programma izglītojamiem (ne vairāk kā 25 skolēnu grupā) nodarbības ilgums 45-60 min. Jaunajā cenā ir iekļautas muzejpedagoģisko telpu modernizācija un tehnoloģiju izmantošanas izmaksas.  Muzeja pedagoģisko un kultūrizglītojošo programmu vadīšana Paula Stradiņa Medicīnas vēstures muzejā pakalpojumam Nr. 3.1.2. muzeja pedagoģiskā programma izglītojamiem (ne vairāk kā 25 skolēnu grupā) nodarbības ilgums 45-60 min., izmantojot īpaši sagatavotus izdales materiālus cena samazināta, lai veicinātu muzejpedagoģisko piedāvājumu pieejamību, kā arī nodrošinātu programmu pēctecīgu izmantošanu ar izdales materiāliem.  Muzeja pedagoģisko un kultūrizglītojošo programmu vadīšana Paula Stradiņa Medicīnas vēstures muzejā pakalpojumam Nr. 3.1.3. kultūrizglītojošā programma “dzimšanas diena muzejā” (grupā ne vairāk kā 20 bērnu) 3 h pakalpojuma cena līdzsvarota ar citu atbilstošu valsts muzeja piedāvājumu. Programmas laiks jaunajā cenā līdsvarots ar reālo laiku, kas neatbilda iepriekšējai cenai.  Muzeja pedagoģisko un kultūrizglītojošo programmu vadīšana Farmācijas muzejā pakalpojumam Nr. 3.2.1. muzeja pedagoģiskā programma izglītojamiem (ne vairāk kā 20 skolēnu grupā) nodarbības ilgums 45-60 min. Programmas papildinājumā iepazīstināšana ar izstādi, speciālu muzejpedagoģisko telpu iekārtošana un izmantošana.  Muzeja pedagoģisko un kultūrizglītojošo programmu vadīšana Farmācijas muzejā pakalpojumam Nr. 3.2.2. muzeja pedagoģiskā programma izglītojamiem (ne vairāk kā 20 skolēnu grupā) nodarbības ilgums 45-60 min., izmantojot īpaši sagatavotus izdales materiālus. Šī programma ļoti iecienīta, pakalpojumam ieviestas tehniskās iespējas, kas samazina pašizmaksu.  Muzeja pedagoģisko un kultūrizglītojošo programmu vadīšana Farmācijas muzejā pakalpojumam Nr. 3.2.3. kultūrizglītojošā programma “dzimšanas diena muzejā” (grupā ne vairāk kā 20 bērnu) 3 h. Pēc pieredzes konstatēts, ka pasākums neiekļaujas paredzētajā laikā, tādēl programma pagarināta līdz 3 stundām.  Muzeja pedagoģisko un kultūrizglītojošo programmu vadīšana Profesora Aleksandra Bieziņa muzejā pakalpojumam Nr. 3.3.1. muzeja pedagoģiskā programma izglītojamiem (ne vairāk kā 20 skolēnu grupā) nodarbības ilgums 45-60 min. iekļautas jauno tehnoloģiju izmantošanas izmaksas. Tapat cenā iekļautas arī muzejam pieguļošās teritorijas apskate.  Muzeja krājuma izmantošana Muzeja krājuma priekšmetu fotografēšana, filmēšana un skenēšana pakalpojumam Nr. 4.1.6. ekspozīciju izmantošana profesionālai fotografēšanai un filmēšanai komerciāliem mērķiem veikta cenas korekcija, ņemot vērā pieaugušās izmaksas.  Muzeja zinātniskās bibliotēkas materiālu kopēšana un skenēšana, ko veic muzeja speciālists uz vietas muzejā cena līdzsvarota atbilstoši Nacionālā muzeja krājuma priekšmetu saglabātības pakāpes nodrošināšanas pakalpojumiem kopēšanas vai skanēšanas gadījumā šadiem pakalpojumiem:   |  |  | | --- | --- | | **N.P.K.** | **Pakalpojuma veids** | | 4.4. | Muzeja zinātniskās bibliotēkas materiālu kopēšana un skenēšana, ko veic muzeja speciālists uz vietas muzejā | | 4.4.1. | materiālu kserokopēšana | | 4.4.2. | materiālu (izmērs nepārsniedz A4 formātu) skenēšana |   Muzeja telpu un teritorijas noma konkurētspējas veicināšanai, cena pielīdzināta līdzvērtīgu piedāvājumu telpu īres cenām, cenā iekļautas prezentācijas tehnikas izmantošana, telpu uzturēšana un resursu atjaunošana šadiem pakalpojumiem:   |  |  | | --- | --- | | **N.P.K.** | **Pakalpojuma veids** | | 5. | Muzeja telpu un teritorijas noma | | 5.1. | Paula Stradiņa Medicīnas vēstures muzejā | | 5.1.1. | konferenču zāle (100 m2) muzeja darba laikā | | 5.1.2. | konferenču zāle (100 m2) ārpus muzeja darba laika | | 5.1.3. | konferenču zāle (100 m2) un izstāžu zāle (67 m2) muzeja darba laikā | | 5.1.4. | konferenču zāle (100 m2) un izstāžu zāle (67 m2) ārpus muzeja darba laika | | 5.1.5. | sanāksmju telpa (30 m2) |   Lai veicinātu muzeja krājuma, ekspozīciju un izstāžu pieejamību sabiedrībai tiek piedāvāti jauni pakalpojumi:   |  |  | | --- | --- | | **N.P.K.** | **Pakalpojuma veids** | | 1.2. | Pastāvīgās ekspozīcijas un izstāžu apskate Paula Stradiņa Medicīnas vēstures muzeja filiālē Farmācijas muzejs | | 1.2.4. | “Ģimenes biļete” (1-2 pieaugušie un 1 un vairāk skolas vecuma bērnu) | | 1.3. | Pastāvīgās ekspozīcijas un izstāžu apskate Paula Stradiņa Medicīnas vēstures muzeja filiālē Profesora Aleksandra Bieziņa muzejs | | 1.3.4. | “Ģimenes biļete” (1-2 pieaugušie un 1 un vairāk skolas vecuma bērnu) | | 3. | Muzeja pedagoģisko un kultūrizglītojošo programmu vadīšana | | 3.1. | Paula Stradiņa Medicīnas vēstures muzejā | | 3.1.4. | kultūrizglītojošā programma pieaugušajiem (grupā ne vairāk kā 20 cilvēku), nodarbības ilgums 60 min. | | 3.1.5. | kultūrizglītojošā programma pieaugušajiem (grupā ne vairāk kā 20 cilvēku), ārpus muzeja darba laika, nodarbības ilgums 60 min. | | 3.1.6. | kultūrizglītojošā programma pieaugušajiem, sagatavota pēc īpaša pieprasījuma (grupā ne vairāk kā 20 cilvēku), nodarbības ilgums 60-90 min. | | 3.1.7. | kultūrizglītojošā programma pieaugušajiem, sagatavota pēc īpaša pieprasījuma (grupā ne vairāk kā 20 cilvēku), ārpus muzeja darba laika, nodarbības ilgums 60-90 min. | | 3.2. | Farmācijas muzejā | | 3.2.4. | kultūrizglītojošā programma pieaugušajiem (grupā ne vairāk kā 20 cilvēku), nodarbības ilgums 60 min. | | 3.2.5. | kultūrizglītojošā programma pieaugušajiem (grupā ne vairāk kā 20 cilvēku), ārpus muzeja darba laika, nodarbības ilgums 60 min. | | 3.2.6. | kultūrizglītojošā programma pieaugušajiem, sagatavota pēc īpaša pieprasījuma (grupā ne vairāk kā 20 cilvēku), nodarbības ilgums 60 -90 min. | | 3.2.7. | kultūrizglītojošā programma pieaugušajiem, sagatavota pēc īpaša pieprasījuma (grupā ne vairāk kā 20 cilvēku), ārpus muzeja darba laika, nodarbības ilgums 60 -90 min. | | 3.3. | Profesora Aleksandra Bieziņa muzejā | | 3.3.2. | kultūrizglītojošā programma pieaugušajiem (grupā ne vairāk kā 20 cilvēku), nodarbības ilgums 60 min. | | 4. | Muzeja krājuma izmantošana | | 4.1. | Muzeja krājuma priekšmetu fotografēšana, filmēšana un skenēšana | | 4.1.1. | krājuma priekšmetu fotografēšana un filmēšana pastāvīgajās ekspozīcijās un izstādēs kultūras un izglītības mērķiem un muzeja reklāmai | | 4.1.2. | krājuma priekšmetu fotografēšana un filmēšana pastāvīgajās ekspozīcijās un izstādēs komerciālos nolūkos | | 4.1.3. | krājuma priekšmetu fotografēšana un filmēšana krājuma glabātuvēs komerciālos nolūkos | | 4.1.4. | krājuma priekšmeta (izmērs nepārsniedz A3 formātu) skenēšana, ko veic muzeja speciālists | | 4.1.5. | ekspozīciju izmantošana profesionālai fotografēšanai un filmēšanai kultūras un izglītības mērķiem un muzeja reklāmai | | 4.2. | Krājuma priekšmetu izmantošana publicēšanai | | 4.2.1. | ar muzeja pamatdarbību un krājuma izpēti saistītā publikācijā vai muzeja popularizēšanas nolūkā | | 4.2.2. | ar muzeja krājuma izpēti nesaistītos mācību un zinātniskos izdevumos | | 4.2.3. | ar muzeja pamatdarbību nesaistītos komerciālos nolūkos | | 4.2.4. | unikālu un īpaši saudzējamu krājuma priekšmetu publicēšana komerciālos nolūkos | | 4.3. | Muzeja krājuma priekšmetu izdošana (deponēšana) | | 4.3.1. | krājuma priekšmetu deponēšana akreditētiem muzejiem, zinātniskām institūcijām, augstskolām un Veselības ministrijas padotības iestādēm | | 4.3.2. | krājuma priekšmetu deponēšana neakreditētiem muzejiem un citām institūcijām kultūras un izglītības mērķiem | | 4.3.3. | krājuma priekšmetu deponēšana komerciāliem un izklaides mērķiem | | 4.3.4. | unikālu un īpaši saudzējamu krājuma priekšmetu komerciāliem un izklaides mērķiem | | 5. | Muzeja telpu un teritorijas noma | | 5.1. | Paula Stradiņa Medicīnas vēstures muzejā | | 5.1.6. | ekspozīciju zāles (100 m2) noma | | 5.1.7. | telpu iekārtošana pēc nomnieka individuāla pasūtījuma | | 5.2. | Farmācijas muzejā | | 5.3. | Profesora Aleksandra Bieziņa muzejā |   Tāpat lai veicinātu muzeja krājuma, ekspozīciju un izstāžu pieejamību sabiedrībai, izvērtējot muzeja budžeta iespējas un specifiku, kā arī lai veicinātu muzeja apmeklētāju skaita palielināšanos, Projekta 4.punktā ir noteiktas apmeklētāju grupas, kuras ir atbrīvotas no ieejas maksas par Projekta pielikuma 1.punktā noteiktajiem muzeja sniegtajiem pakalpojumiem.  Projekta mērķis ir izslēgt informāciju par Paula Stradiņa Medicīnas vēstures muzeja filiāles “Jēkaba Prīmaņa Anatomijas muzejs” sniegtajiem maksas pakalpojumiem no Paula Stradiņa Medicīnas vēstures muzeja maksas pakalpojumu cenrāža, novērst situāciju, kas izveidojās pēc pārejas uz *euro* valūtu, kad pakalpojumu cenas ir izteiktas līdz pat vienam eirocentam, kā arī veicināt muzeja apmeklētāju skaita palielināšanos.  Tā kā paredzētās izmaiņas muzeja publisko pakalpojumu maksas cenrādī skar vairāk nekā pusi no tiesību normu apjoma, tad atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktam, nepieciešams izstrādāt jaunu Ministru kabineta noteikumu projektu. Līdz ar noteikumu projekta spēkā stāšanos, jāatzīst par spēku zaudējušiem Ministru kabineta 2013.gada 10.septembra noteikumus Nr.808 “Paula Stradiņa Medicīnas vēstures muzeja maksas pakalpojumu cenrādis”.  Noteikumu projekts izstrādāts saskaņā ar Ministru kabineta 2011. gada 3. maija noteikumiem Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr. 333), ievērojot principu, ka maksa par publisko pakalpojumu nepārsniedz muzeja funkciju veikšanai nepieciešamo izdevumu apjomu. |
| 3. | Projekta izstrādē iesaistītās institūcijas | Paula Stradiņa Medicīnas vēstures muzejs,  Veselības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu muzeju apmeklē vairāk nekā 70 000 apmeklētāji – skolēni, studenti, tūristi no Latvijas un ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citos muzejos, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai. Muzeja publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeja pamatpakalpojumi – pastāvīgās ekspozīcijas un izstāžu apmeklējums – ir pieejami bez maksas.  Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai, tai skaitā muzeja darbinieku ieguldītā darba apmaksai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2017. gads** | | Turpmākie trīs gadi (tūkst. *euro*) | | |
| **2018. gads** | **2019. gads** | **2020. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **738 029** | **-2047** | **-4094** | **-4094** | **-4094** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 64 915 | -2047 | -4094 | -4094 | -4094 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **738 029** | **-2047** | **-4094** | **-4094** | **-4094** |
| 2.1. valsts pamatbudžets | 738 029 | -2047 | -4094 | -4094 | -4094 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| **5. Precizēta finansiālā ietekme:** | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Paula Stradiņa Medicīnas vēstures muzejam finansējums atbilstoši likumam „Par valsts budžetu 2017.gadam” apakšprogrammā 06.02.00 „Medicīnas vēstures muzejs”:  Resursi izdevumu segšanai 738 029 *euro*, tai skaitā: pašu ieņēmumi 64 915 *euro*, dotācija no vispārējiem ieņēmumiem 673 114 *euro*. Izdevumi 738 029 *euro*, tai skaitā: atlīdzība 603 364 *euro*, t.sk. atalgojums 487 931 *euro*, preces un pakalpojumi 120 436 *euro*, kapitālie izdevumi 14 229 *euro*.  Pamatojoties uz 2017.gada Ministru kabineta rīkojumu Nr.258 ”Par Paula Stradiņa Medicīnas vēstures muzeja reorganizāciju un tā struktūrvienības – filiāles ”Jēkaba Prīmaņa Anatomijas muzejs” nodošanu Rīgas Stradiņa universitātei” Noteikumi paredz ieviest jaunu Muzeja maksas pakalpojumu cenrādi ar maksas pakalpojumu veidiem, kur 2017.gadā plānoti ieņēmumi no maksas pakalpojumiem un tiem atbilstoši izdevumi – EUR 64 915: atlīdzībai EUR  32 200 (tai skaitā izdevumi atalgojumam EUR   24 601), precēm un pakalpojumiem EUR 32 715 un kapitālajiem izdevumiem EUR 0.  2018.gadā un turpmāk ik gadu plānoti ieņēmumi no maksas pakalpojumiem un tiem atbilstoši izdevumi – EUR   60 821: atlīdzībai EUR   32 200 (tai skaitā izdevumi atalgojumam EUR   24 601), precēm un pakalpojumiem EUR  28 621 un kapitālajiem izdevumiem EUR 0. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektā ietvertās izmaiņas Muzeja maksas pakalpojumu cenrādī veido esošo maksas pakalpojumu samazinājumu. 2018.gadā un turpmāk ik gadu plānoti ieņēmumi no maksas pakalpojumiem un tiem atbilstoši izdevumi – EUR 60 821.  Plānoto pakalpojumu skaitu un detalizētu sadalījumu pa izdevumu pozīcijām atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” skatīt anotācijas pielikumā “Maksas pakalpojuma izcenojuma aprēķins”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Paula Stradiņa Medicīnas vēstures muzejs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekts neprasīs papildus dotāciju. |

*Anotācijas IV, V un VI sadaļa – projekts šīs jomas neskar.*

Veselības ministre Anda Čakša

Vīza: Valsts sekretārs Kārlis Ketners

Zandberga 67876041

Lasma.Zandberga@vm.gov.lv

Ezeriete 67334301

[aija.ezeriete@mvm.lv](mailto:aija.ezeriete@mvm.lv)